पूर्व प्रधानमंत्री चौधरी चरण सिंह को याद किया
बीकानेर | जनकिसान पंचायत के तत्वावधान में जयपुर रोड पर एक फार्म हाउस में पूर्व प्रधानमंत्री स्व चौधरी चरण सिंह की जयंती पर किसान दिवस मनाया गया। इस अवसर पर आयोजित कार्यक्रम में किसान नेताओं और अतिथि वक्ताओं ने चौधरी चरण सिंह के किसान हितैषी कार्यों को याद किया गया। अध्यक्षता जय नारायण व्यास ने की। सा लग राम, मंगतू मेघवाल, दीपाराम नायक, रामलाल कुम्हार, सु खा लाल नायक, टाटिया बावरी, ललित मोहन आदि नेताओं ने विचार रखे और चौधरी चरण सिंह के चित्र पर माल्यार्पण किया।
अखिल भारतीय किसान सभा जिला कमेटी की बैठक आयोजित कर सरकार से किसानों की सुध लेने और अकाल की स्थिति से जूझते क्षेत्र के ग्रामीणों को राहत दिलाने की मांग की गई। अध्यक्षता गिरधारी लाल माहिया ने की। उन्होंने रोष जताया कि सरकार विकट परिस्थितियों में भी किसान की सुध नहीं लेती। जिला मंत्री जेठाराम लाखूसर, सचिव देवी सिंह भाटी, रामप्रताप मेघवाल, दीपा राम, रजक तेली, भंवरा राम आदि ने कर्ज माफी एवं ब्याज माफी की मांग रखी। तहसीलों में आंदोलन के सुझाव भी दिए गए।
एसके आर कृषि विवि में राष्ट्रीय सेवा योजना इकाई, केंद्रीय छात्र संघ युवा कृषक संघ के तत्वावधान में पूर्व प्रधानमंत्री चौधरी चरण सिंह की जयंती पर किसान दिवस मनाया गया। मुख्य अतिथि जगदीश पूनिया ने किसानों, मजदूरों, ग्रामीणों के लिए किए गए उनके कार्यों पर प्रकाश डाला। अधिष्ठाता डा डी के गर्ग ने उनके द्वारा लिखी अर्थशास्त्र की पुस्तकों की जानकारी दी।
निदेशक छात्र कल्याण डा वी के गौड़, डा एस एल गोदारा ने भी विचार रखे। छात्र संघ अध्यक्ष रामेश्वर मंडी वाल, युवा संघ अध्यक्ष विकास बिश्नोई सहित तमाम पदाधिकारियों स्टाफ ने चौधरी चरण सिंह के आदर्श अपनाने का आह्वान किया।
hin_Deva hin_Deva hin_Deva hin_Deva hin_Deva